Daar staan Geskrywe | Sakkie Parsons E-mail Ministry
Daar staan Geskrywe
Terwyl ek jeug leier was in ons gemeente moes ek op ‘n spesifieke geleentheid ‘n boodskap aan die jeug van die gemeente bring. So het dit dan gebeur dat ek op my bed gesit het en op my kitaar begin tokkel het toe die wonderlike gedagte begin vorm kry.
Wat het Jesus gedoen, elke keer as satan Hom aangeval het?
– HY HET DIE BYBEL GEKWOTEER
Jesus leer ons baie duidelik dat ons Hom moet volg. Met ander woorde ons moet ook Sy voorbeeld volg.
LUK 14:27 En elkeen wat sy kruis nie dra en agter My aan kom nie, kan my dissipel nie wees nie.
JOH 12:26 As iemand My dien, laat hom My volg; en waar Ek is, daar sal my dienaar ook wees; en as iemand My dien, sal die Vader hom eer.
Jesus het die Woord gebruik om satan te beveg, dus moet dit mos beteken dat dit die beste manier is om die satan te beveg. Dit is dan geen wonder dat Paulus praat van die Woord as ons swaard nie:
EFE 6:17 En neem aan die helm van verlossing en die swaard van die Gees - dit is die woord van God.
Jy kan egter net die Woord as ‘n “swaard” teen satan gebruik as jy die Woord ken. Die slotsom is dus: Hoe beter jy die Bybel ken hoe beter kan jy teen satan staande bly. Al die bogenoemde gedagtes het in my kop gemaal , toe die Here in Sy wonderlike liefde my die lied gegee het.
Hiers ook die teksverse wat op elke versie in die lied van toepassing is:
Vers 1 se aanhaling uit die Bybel:
Vers 2 se aanhaling uit die Bybel:
MRK 10 19 Jy ken die gebooie Jy mag nie egbreek nie jy mag nie doodslaan nie jy mag nie steel nie jy mag geen valse getuienis gee nie jy mag niemand te kort doen nie eer jou vader en jou moeder
Vers 3 se aanhaling uit die Bybel:
EFE 6:1 Kinders, julle moet jul ouers gehoorsaam wees in die Here, want dit is reg.
Vers 4 se aanhaling uit die Bybel:
Jy staan by die skool en toe sien jy hom kom,
daai maatjie staan nader en stamp vir jou om.
Toe hoor jy ou satan kniel hier langsaan jou,
Sê: “foeter hom boetie hy soek mos vir jou.”
Maar as jy weet, sal jy kan sê:
Ag bly stil ou satan gaan speel in die veld,
want daar staan geskrywe, van nie met kwaad vergeld.
Ja, bly stil ou satan en hoor wat ek sê,
ek wil dit in vrywe,-
Daar staan geskrywe.
Jy sien op die tafel die tien rand noot lê,
en jy hoor ou satan hier langs aan jou sê:
“Jy kan dit maar neem man, wees nie ‘n pampoen,
as jy nie, sal iemand anders dit tog doen.”
Ag, bly stil ou satan, jy praat glad te veel,
want daar staan geskrywe, van jy mag nie steel.
Jou ouers sê, jy moet nou so òf so maak.
Ou satan sê: “ Hulle wil jou net kwaad maak.
Want ouers jy weet, kan net skreeu, kan net raas.
Man doen wat jy wil, jy is jou eie baas.”
Ag, bly stil ou satan, jy klink glad al hees,
want daar staan geskrywe, van gehoorsaam te wees.
Maar sonder die kennis, sal jy nie kan staan.
Ou satan sal vir jou, so hou vir hou slaan.
So sorg dat jy elke dag jou Bybel lees.
En as satan kom, sal jy reg vir hom wees.
Want jy sal weet, jy sal kan sê:
Ag bly stil ou satan en kry nou jou ry,
want daar staan geskrywe, gaan weg agter my.
Ek wil dit in vrywe, daar staan geskrywe.